  Майя Бывальцева Тодмо удмурт кырӟасьёс котькудӥз ас дорысеныз «Удмурт Кенеш» огазеяськонлэсь гимнзэ быдэстӥзы. Пӧртэм адямиосын кырӟам чуръёслэсь люкам видоез огазесяьконлэн тӧроез Татьяна Ишматова «ВКонтатке» мерлыко вотэсысь бамаз поттӥз. Мылкыдмес ӝутон понна ми асьме эшъёсын-артистъёсын гожтӥм «Удмурт Кенеш» огазеяськонмылэсь гимнзэ выль амалэн. Али ужрадъёсмы уг ке но ортчытӥсько, ваньмы коркаосамы пукиськом, мед та кырӟан мылкыддэс бурдъялоз, мед ваньмес нош ик огазеялоз! Татьяна Ишматова, «Удмурт Кенеш» огазеяськонлэн тӧроезАспӧртэм флешмобе Надежда Уткина, Валентина Пудова, Светлана Смагина, Геннадий Кузнецов, Владимир Котков, Марина Галичанина, Александр Леонтьев, Светлана Ермакова, Александр Катков, Наталья Ушакова, Андрей Камалтдинов, Ольга Бимакова но ачиз Татьяна Ишматова пыриськизы. Огазеяськонлэн тӧроез кырӟанэз одӥг нуналскын гожтыны быгатӥзы шуыса пусйиз. Нимаз люкетъёсты Александр Катков огазеяз. Тодэ вайытом, азьвылгес Удмуртиысь зоопарк кык гималай гондырпиослэсь вольеразы шудэмзэс возьматӥз. Тегъёс: Ижкар Удмуртия УдмуртКенеш удмуртъёс ТатьянаИшматова кырӟан 100ар  